KURZUS: Nemzetközi gazdaságtan

MODUL: IV. modul: Nyitott gazdaságok makroökonómiája

10. lecke: Nyitott gazdaságok makroökonómiája - Nyitott gazdaságok gazdaságpolitikája

| Tanulási útmutató
A lecke eredményes feldolgozásához javasoljuk, hogy olvassa át figyelmesen "A NEMZETKÖZI GAZDASÁGTAN ALAPJAI" c. jegyzet 125-134. oldalhoz tartozó tananyagot. Tanulmányozza a leckében szereplő tények, fogalmak, ábrák összefüggések megértését szolgáló példákat, magyarázatokat.
Tevékenységek
A lecke elsajátítása érdekében végezze el az alábbi tevékenységeket:
Olvassa el figyelmesen "A költségvetési politika a nyitott gazdaságban" című részt! A fejezet részletesen nyomon követi a kormányzati áruvásárlások hatását először lebegő, majd rögzített árfolyam esetén. Gyűjtse ki az egyes egymást követő hatásokat, felelevenítve a makroökonómia tárgyban tanultakat. Az egyes lépéseket a tankönyvben látható módon önállóan is ábrázolja, majd tanulja meg. Olvassa el figyelmesen a "Monetáris politika a nyitott gazdaságban" című részt. A monetáris politika hatásmechanizmusának elemzése a pénzmennyiség növelésén keresztül kerül bemutatásra, először lebegő, majd rögzített árfolyamrendszer esetén. Gyűjtse ki az egymást követő egymást generáló hatásokat, majd önállóan is ábrázolja a hatásmechanizmusokat a tankönyvben található ábráknak megfelelően, majd tanulja is meg az egymást követő lépéseket. Végül olvassa el a "Külső egyensúly és gazdaságpolitika" című részt. E fejezet segítségével ismételje át a fejezetben korábban olvasott és megtanult összefüggéseket.
Követelmények teljesítéséhez az alábbi kérdésekkel, feladatokkal kapcsolatban képesnek kell lennie egyértelmű és szakszerű választ/megoldást adására.
Képes legyen meghatározni, hogy nyitott gazdaságban a kormányzati áruvásárlások milyen hatásokat váltanak ki az adott gazdaságban. Képes legyen megállapítani, hogy a kormányzati áruvásárlások hatására milyen irányban változik a belföldi kamatláb, illetve hogyan változik a kereskedelmi mérleg egyenlege. Képes legyen a változásokkal kapcsolatban tett megállapításokról eldönteni, hogy azok igazak, vagy hamisak. Képes legyen megállapítani, hogy rögzített árfolyam esetén a belső kamatláb növekedésének hatására növekvő tőkeimport milyen mértékben és irányban változtatja meg az árfolyamot. Képes legyen felsorolásból kiválasztani, hogy mi történik zárt gazdaságban, ha a jegybank növeli a forgalomban lévő pénz mennyiségét. Képes legyen felsorolásból kiválasztani, hogy mi történik nyitott gazdaságban, ha a jegybank növeli a forgalomban lévő pénz mennyiségét. Képes legyen eldönteni a rögzített árfolyam alkalmazása esetén alkalmazható monetáris politikai eszköztárral kapcsolatban tett állításokról, hogy azok igazak, vagy hamisak. Képes legyen eldönteni a költségvetési politika eszköztárának hatékonyságáról tett állításokkal kapcsolatban, hogy azok igazak, vagy hamisak. A folyó fizetési mérleg hiányának csökkentése érdekében tett intézkedésekkel kapcsolatban tett állításokról képes legyen eldönteni, hogy azok igazak, vagy hamisak
Önellenőrző teszt

| 1. Döntse el, hogy az alábbi állítások igazak vagy hamisak!
Nyitott gazdaságban a kormányzati áruvásárlások keresletnövelő hatása növeli a belföldi kamatlábat, emiatt a kereskedelmi mérleg egyenlege csökken. |
Nyitott gazdaságban a kormányzati áruvásárlások keresletnövelő hatása növeli a belföldi kamatlábat, emiatt a kereskedelmi mérleg egyenlege nő. |
Nyitott gazdaságban a kormányzati áruvásárlások keresletnövelő hatása csökkenti a belföldi kamatlábat, emiatt a kereskedelmi mérleg egyenlege nő. |
2. Döntse el, hogy az alábbi állítások igazak vagy hamisak!
Nyitott gazdaságban a kormányzati áruvásárlások növekedése nem változtatja meg a belföldi kamatlábat, mert az a külső gazdasági hatásoktól függ. |
Nyitott gazdaságban a kormányzati áruvásárlások termelésnövelő hatásával ellentétes irányú hatás alakul ki, mert a belföldi kamatláb emelkedésének hatására beáramló külföldi tőke csökkenti a devizaárfolyamot, ennek következtében a hazai termelés volumene az export csökkenése miatt csökken. |
Nyitott gazdaságban a kormányzati áruvásárlások termelésnövelő hatásával azonos irányú hatás alakul ki, mert a belföldi kamatláb emelkedésének hatására beáramló külföldi tőke növeli a devizaárfolyamot, ennek következtében a hazai termelés volumene az export csökkenése miatt nő. |
3. Döntse el, hogy az alábbi állítások igazak vagy hamisak!
Nyitott gazdaságban a kormányzati áruvásárlások termelésnövelő hatásával ellentétes irányú hatás alakul ki, mert a belföldi kamatláb emelkedésének hatására csökken a beruházási kereslet, ennek következtében a hazai termelés volumene az export csökkenése miatt csökken. |
Rögzített árfolyam esetén a monetáris politika mozgástere csökken a valutaárfolyam tartására való törekvés miatt. |
Rugalmas árfolyamok esetén a költségvetési politika képes a legnagyobb hatást kifejteni a kibocsátásra. |
4. Döntse el, hogy az alábbi állítások igazak vagy hamisak!
Rugalmas árfolyamok esetén a költségvetési politika hatástalan. |
Zárt gazdaságban a gazdaságpolitika egyik legfontosabb célkitűzése a külső egyensúly biztosítása, azaz a fizetési mérleg egyensúlyának fenntartása illetve javítása. |
Folyó fizetési mérleg hiánya esetén serkenteni kell az exportot és az importot. |
Folyó fizetési mérleg hiánya esetén serkenteni kell az exportot és mérsékelni importot. |
5. Rögzített árfolyam esetén a belső kamatláb növekedése esetén nő a tőkeimport, ennek hatására a nő a devizakínálat, de...
| a jegybank nem avatkozik be, annak érdekében, hogy növekedjen a hazai export
| a jegybank devizaeladással megakadályozza az infláció kialakulását
| a keletkező devizakínálati többletet a jegybank felvásárolja, ezért az árfolyam nem változik
| a keletkező devizakínálati többletet a jegybank felvásárolja, emiatt nő az export mennyisége
6. Zárt gazdaságban, ha a jegybank növeli a forgalomban lévő pénz mennyiségét, akkor...
| a belső kamatláb csökkeni fog, ennek hatására nő a beruházási kereslet és a kibocsátás
| a belső kamatláb változatlan marad, vagyis a beruházási kereslet és a kibocsátás szintje sem változik
| a belső kamatláb nő, ami a beruházási keresletet csökkenti, s ezáltal visszafogja a kibocsátásokat
| egyik válasz sem helyes
7. Nyitott gazdaságban, lebegő árfolyam esetén, ha a jegybank növeli a forgalomban lévő pénz mennyiségét, akkor...
| a belső kamatláb növekedése miatt nő a tőkeexport, ami az árfolyam növekedésén keresztül ösztönzi az exportkeresletet, így a termelést, ami a jövedelem növekedését eredményezi.
| a belső kamatláb csökkenése miatt nő a tőkeexport, ami az árfolyam növekedésén keresztül ösztönzi az exportkeresletet, így a termelést, ami a jövedelem növekedését eredményezi.
| a belső kamatláb csökkenése miatt csökken a tőkeexport, ami az árfolyam növekedésén keresztül ösztönzi az exportkeresletet, így a termelést, ami a jövedelem növekedését eredményezi.
| a belső kamatláb csökkenése miatt nő a tőkeexport, ami az árfolyam növekedésén keresztül csökkenti az exportkeresletet, így a termelést, ami a jövedelem csökkenését eredményezi.
8. Nyitott gazdaságban, rögzített árfolyam esetén, a jegybank növeli a forgalomban lévő pénz mennyiségét, akkor...
| az árfolyam megtartására való jegybanki törekvés visszafogja a monetáris intézkedés eredeti szándékát, vagyis a kereslet és jövedelem növelésére gyakorolt hatást
| az exportra és az importra ez a beavatkozás nem hat, mivel az árfolyam nem változik
| a pénz mennyiség szabályozására irányuló
| nem érvényesülnek a lebegő árfolyam esetén tapasztalható hatásmechanizmusok