KURZUS: Nemzetközi gazdaságtan

MODUL: III. Modul: Termelési tényezők nemzetközi áramlása

7. lecke: Termelési tényezők nemzetközi áramlása

| Tanulási útmutató
A lecke eredményes feldolgozásához javasoljuk, hogy olvassa át figyelmesen "A NEMZETKÖZI GAZDASÁGTAN ALAPJAI" c. jegyzet 77-90. oldalhoz tartozó tananyagot. Tanulmányozza a leckében szereplő tények, fogalmak, összefüggések megértését szolgáló példákat, magyarázatokat.
Tevékenységek
A lecke elsajátítása érdekében végezze el az alábbi tevékenységeket:
Olvassa el a munkaerő nemzetközi áramlásáról szóló részt, fordítson különös figyelmet, s tanulja meg a munkaerő nemzetközi áramlását ösztönző és a munkaerő-áramlást visszatartó tényezőket. A nemzetközi tőkeáramlás rész feldolgozása közben fektessen nagy hangsúlyt a működőtőke-beruházások motiváló tényezőire, az export és külföldi beruházás közötti választás döntési paramétereire, a közvetlen külföldi tőkebefektetések céljaira. Alaposan tanulmányozza a külföldi beruházások révén megszerezhető előnyöket, s az ezeket rendszerbe foglaló OLI-paradigmát - gyűjtse ki és tanulja meg a tulajdonspecifikus előnyöket, a lokáció-specifikus előnyöket és az internalizációs előnyöket. A transznacionális vállalatokat és a multinacionális vállalatokat összehasonlító rész feldolgozása során szenteljen kiemelt figyelmet a két vállalat-típus közötti különbségekre. Gyűjtse ki a stratégiában, a felépítésben, szervezetben és irányításban megfigyelhető különbségeket, s tanulja meg azokat. Gyűjtse ki és tanulja meg a nemzetközi tőkeáramlás előnyeiként és hátrányaiként felsorolt tényezőket és tanulja meg azokat.
Követelmények teljesítéséhez az alábbi kérdésekkel, feladatokkal kapcsolatban képesnek kell lennie egyértelmű és szakszerű választ/megoldást adására.
Képes legyen felsorolásból kiválasztani, hogy mely tényezők hatnak visszatartó erővel a munkaerő nemzetközi áramlására. Képes legyen kiválasztani, mely tényezők hatnak ösztönzőleg a munkaerő nemzetközi áramlására. Képes legyen a termelési tényezők nemzetközi áramlásával kapcsolatos fogalmakat összekapcsolni a megadott meghatározásokkal. Képes legyen a működőtőke - beruházásokkal kapcsolatban tett állításokkal kapcsolatban megállapítani, hogy azok igazak, vagy hamisak. Felsorolásból képes legyen kiválasztani, hogy melyek a közvetlen külföldi tőkebefektetések céljai. Felsorolásból képes legyen kiválasztani, mit tekinthetünk tulajdonspecifikus előnynek. Képes legyen a működőtöké-exporttal, működőtöké-importtal kapcsolatban tett állításokról eldönteni, hogy azok igazak, vagy hamisak.
Önellenőrző teszt

| 1. Az alábbiak közül melyik tényező fogja vissza a munkaerő áramlását?
| Munkabérekben jelen lévő különbségek
| Munkanélküliségből való kiútkeresés
| Megélhetési problémák
| Kutatási fejlesztési területen lévő nagyobb lehetőségek
| Törvényileg korlátozott munkavállalási lehetőségek
1 pont
2. Az alábbiakban felsoroltak közül melyik tényező nem visszatartó hatású a nemzetközi munkaerő-áramlásban?
| Törvényileg szabályozott munkavállalási lehetőségek
| Nyelvi nehézségek
| Kulturális, társadalmi kötődés
| Új egzisztencia teremtésétől való félelem
| Eltérő személyi jövedelemadó
1 pont
3. Írja a termelési tényezők nemzetközi áramlásával kapcsolatos fogalmak betűjelét a megfelelő meghatározás mellé! a) Nemzetközi tőkeáramlás b) Portfólióberuházások c) Működőtőke-beruházás d) OLI - paradigma e) transznacionális vállalatok Minden olyan pénz- vagy tőkejószág-áramlást, amely valamely vállalat inputjává illetve annak forrásává válik. Olyan nemzetközileg integrált tevékenységet folytató vállalatok, melyek irányítása és ellenőrzése - esetleg tulajdona is - egy nemzetgazdaság feltételrendszeréhez kapcsolódik. A külföldi beruházások azon típusa, mikor a beruházó a külföldi vállalatok feletti részleges, vagy teljes kontroll megszerzésére törekszik. A külföldi beruházások azon típusa, mikor a beruházó külföldi vállalatok által kibocsátott értékpapírokat vásárol, de nem törekszik arra, hogy tulajdonjogát a külföldi vállalat ellenőrzésére használja fel. A külföldi beruházások révén megszerezhető tulajdon-specifikus, lokáció-specifikus, internalizációs előnyökre vonatkozó elmélet. 5 pont
4. Írja a termelési tényezők nemzetközi áramlásával kapcsolatos fogalmak betűjelét a megfelelő meghatározás mellé! a) multinacionális vállalatok b) multinacionális stratégia c) globális stratégia d) internacionális stratégia e) transznacionális stratégia Többnemzetiségű tulajdonú, több nemzetgazdaságra kiterjedő tevékenységet folytató vállalkozások, amelyek döntési központjai is több országban működnek, így több nemzetgazdaság működése határozza meg irányításukat. Olyan irányítási stratégia, melynek alapvető jellemzője az, hogy a stratégiai, és operatív döntéseket is az egyes országokban működő egységekhez delegálják annak érdekében, hogy a helyi viszonyokhoz leginkább igazodni tudjanak. Olyan irányítási stratégia, melynek alapvető jellemzője az, hogy a döntések országpiacokon átívelő standardizálására törekszik. Az életciklusgörbét követő klasszikus nemzetközi terjeszkedési pályán mozgó vállalatok stratégiája, amelyben valamely innováció először a hazai piacon jelenik meg, majd terjed a külföldi piacok irányába, jellemzője a felülről lefele történő információáramlás és stratégia-meghatározás. Ezt a stratégiát globális hatékonyság és lokális válaszképesség ötvözése, szoros globális koordináció, helyi rugalmasság, rugalmas koordináció jellemzi. 5 pont
5. Döntse el, hogy az alábbi állítások igazak vagy hamisak!
Ha a komparatív előnyből és a technológiai előnyből fakadó költségelőny nagyobb, mint a kereskedelem gátját képező elemekből fakadó költségek összessége, akkor exportálni érdemes. |
Ha a termelés immobil tényezőinek betudható költségmegtakarítás, valamint a saját tulajdonban lévő eszköz gyártási folyamatban való alkalmazásából származó költségelőny együttesen kisebb mint a az exportálás költsége, akkor exportálni érdemes. |
Ha a külföldiségből származó hátrány, valamint a termelés immobil tényezőinek betudható költségmegtakarítás együttes értéke kisebb, mint a termelés internalizálásából, a saját tulajdonú technológia alkalmazásából fakadó előnyök, és az exportálás költségei, akkor érdemes a célországban beruházni. |
3 pont
6. Döntse el, hogy az alábbi állítások igazak vagy hamisak!
Ha a külföldiségből származó hátrány, valamint a termelés immobil tényezőinek betudható költségmegtakarítás együttes értéke nagyobb, mint a termelés internalizálásából, a saját tulajdonú technológia alkalmazásából fakadó előnyök, és az exportálás költségei, akkor érdemes a célországban beruházni. |
A működőtőke nemzetközi áramlásának csak előnyei vannak. |
A működőtőke exportjának hátrányai közé sorolható az ország alkalmazkodóképességének romlása. |
3 pont
7. Döntse el, hogy az alábbi állítások igazak vagy hamisak!
A működőtőke-export jelentős pozitív hatásai a célországban a keresletteremtő hatás, a foglalkoztatottság növelése, a megtakarítások jövedelmezőbb felhasználása. |
A működőtőke-export hatására az exportáló országban csökkenhet a foglalkoztatottság, az adóbevétel, s a belső kereslet. |
A működőtőke-import gyengíti a hazai vállalatok külpiaci kapcsolatrendszerét azáltal, hogy az ország a tőke megszerzését követően egyre inkább bezárkózik. |
3 pont
8. Közvetlen külföldi tőkebefektetések céljai lehetnek:
| Erőforrások megszerzése, piac megszerzése, hatékonyság növelése, stratégiai előny megszerzése
| Erőforrások megszerzése, piac megszerzése,
| Erőforrások megszerzése, piac megszerzése, hatékonyság növelése,
| Kizárólag az erőforrások megszerzése
1 pont
9. Tulajdon-specifikus előnyöknek tekinthetjük a...
| külföldi vállalat tulajdonlásából származó előnyöket - így például a szállítási feltételek javulásából származókat - melyek általában nem tárgyi vagyonhoz kötődnek.
| külföldi vállalat tulajdonlásából származó előnyöket - így például a cég méretének növekedéséből fakadó előnyöket - melyek általában nem tárgyi vagyonhoz kötődnek megfelelő működési környezetből fakadó előnyöket.
| célország határain belüli működésből fakadó előnyöket.
1 pont