KURZUS: Nemzetközi gazdaságtan

MODUL: IV. modul: Nyitott gazdaságok makroökonómiája

9. lecke: Nyitott gazdaságok makroökonómiája - Nemzetközi tőkeáramlás hatása a makrogazdasági egyensúlyra, fizetési mérleg és a nyitott gazdaság egyensúlya

| Tanulási útmutató
A lecke eredményes feldolgozásához javasoljuk, hogy olvassa át figyelmesen "A NEMZETKÖZI GAZDASÁGTAN ALAPJAI" c. jegyzet 111-125. oldalhoz tartozó tananyagot. Tanulmányozza a leckében szereplő tények, fogalmak, ábrák összefüggések megértését szolgáló példákat, magyarázatokat.
Tevékenységek
A lecke elsajátítása érdekében végezze el az alábbi tevékenységeket:
Olvassa el figyelmesen a "Tőkeáramlás, kamatláb és devizaárfolyam" részt, tanulja meg a külföldi hozamráta számításának módját, készítsen és oldjon meg saját példát arra vonatkozóan, hogy a külföldi és belföldi hozam, a jelenlegi és a várt árfolyam, valamint a befektethető összeg függvényében, belföldön, vagy külföldön éri meg jobban befektetni. Tanulmányozza alaposan a nemzetközi tőkeáramlás, a belföldi kamatláb, valamint a külföldi kamatláb hatását a devizaárfolyamra. A folyamat jobb megértése és önálló végiggondolása érdekében vezesse le önállóan a tankönyvben található ábráknak megfelelően a külső és a belső kamatláb változásának hatását. "A nemzetgazdasági folyamatok és a tőkeáramlás lebegő árfolyam esetén" című részben is szenteljen kiemelt figyelmet az egyes változók értékében bekövetkezett változások többi változóra gyakorolt hatásának. Vezesse le önállóan is a belső piac egyensúlyát, a belső pénzpiac és az árfolyam kapcsolatát, a pénzmennyiség növekedésének devizaárfolyamra gyakorolt hatását, a jövedelem növekedésének devizaárfolyamra gyakorolt hatását. Gyűjtse ki és tanulja meg, milyen tényezők befolyásolják a nemzetközi tőkeáramlást rögzített árfolyam esetén. Tanulja meg, mit mutat meg a tőkemérleg, milyen tényezőktől függ a tőkemérleg egyenlege. Gyűjtse ki és tanulja meg milyen tényezők, milyen mértékben és irányban befolyásolják a fizetési mérleg egyensúlyának kialakulását rögzített és lebegő árfolyam esetén.
Követelmények teljesítéséhez az alábbi kérdésekkel, feladatokkal kapcsolatban képesnek kell lennie egyértelmű és szakszerű választ/megoldást adására.
Felsorolt lehetőségek közül képes legyen kiválasztani, hogy mikor érdemes a tőkét külföldön befektetni. A mai és a várható árfolyam, valamint a forint és az eurokamatláb ismeretében képes legyen kiszámítani a forint és az eurobefektetés hozamát, s választani a két lehetőség közül. Felsorolásból képes legyen kiválasztani, hogy milyen módon lehet kiszámítani a külföldi hozamrátát. Felsorolásból képes legyen kiválasztani, milyen összefüggés érvényesül a mai és a várt árfolyam, valamint a külföldi hozadékráta közt. Képes legyen eldönteni, hogy a belföldi és külföldi kamatlábak mozgásának hatására bekövetkező tőkeáramlás irányaival, valamint a hozamgörbe tolódásaival kapcsolatban tett állítások igazak vagy hamisak. Képes legyen megállapítani, hogy mit mutat meg az LME görbe. Külföldi és a belföldi kamatláb, a külföldön és belföldön realizálható hozam, valamint a kibocsátás függvényében képes legyen megállapítani, hogy az LME görbe helyzete hogyan változik. A forgalomban lévő pénzmennyiség, az adott kibocsátás melletti kamatláb változásának függvényében képes legyen megállapítani, hogyan változik az LME görbe helyzete. A külföldi kamatláb és a külföldön realizálható hozam változásának függvényében képes legyen megállapítani, hogyan változik az LME görbe helyzete. Képes legyen megállapítani, hogy rögzített árfolyam esetén milyen változók határozzák meg a fizetési mérleg alakulását. Képes legyen megállapítani, hogy lebegő árfolyam esetén milyen változók határozzák meg a fizetési mérleg alakulását. Képes legyen megállapítani, hogy korlátlan tőkebeáramlás esetén mivel egyezik meg a kereskedelmi mérleg egyenlege. Képes legyen a tőkemérleg egyenlegével kapcsolatban tett megállapításokról eldönteni, hogy azok igazak, vagy hamisak. Képes legyen eldönteni a költségvetés egyenlegének ismeretében, hogy milyen irányú a megtakarítások áramlása. Képes legyen eldönteni, hogy az egyensúlyi árfolyammal kapcsolatban tett megállapítások igazak, vagy hamisak. Képes legyen eldönteni, hogy adott külföldi kamatláb mellet az árfolyam és a külföldi hozamráta változásának irányával kapcsolatban tett állítások igazak, vagy hamisak. A külföldi kamatláb, a mai és a várt devizaárfolyam függvényében képes legyen meghatározni mekkora a külföldi hozamráta. A külföldi hozamráta, a mai és a várt devizaárfolyam függvényében képes legyen meghatározni mekkora a külföldi kamatláb. Képes legyen felsorolásból kiválasztani, hogy lebegő árfolyam esetén a belső forgalomban lévő pénzmennyiség változása milyen változásokat generál. Képes legyen felsorolásból kiválasztani, hogy lebegő árfolyam esetén a belső kibocsátás változása milyen változásokat generál. Képes legyen felsorolásból kiválasztani, hogy a nemzetközi tőkeáramlás egyenlegét mivel fejezhetjük ki. Képes legyen felsorolásból kiválasztani, milyen irányban áramlik a külföldi tőke, ha a külkereskedelmi mérleg aktív, vagy, ha passzív. Képes legyen felsorolásból kiválasztani, hogy a tőkemérleg egyenlege és a külső és a belső kamatláb között milyen összefüggés érvényesül. Képes legyen felsorolásból kiválasztani a helyes összefüggést a belső kamatláb és a külső hozamráta nagysága, valamint a tőkemérleg egyenlege közt. Képes legyen felsorolásból kiválasztani, hogy nyitott gazdaság pénz-, tőke-, és árupiaca mikor kerül egyensúlyba. Képes legyen felsorolásból kiválasztani, hogy rögzített árfolyam esetén miért alakul ki könnyebben a fizetési mérleg egyensúlya. Képes legyen felsorolásból kiválasztani a jegybank által rögzített árfolyam esetén az árfolyam fenntartása érdekében tehető lépéseket.
Önellenőrző teszt

| 1. A tőkét akkor érdemes külföldön befektetni, ha...
| Ha a belföldi kamatok magasabbak, mint a külföldiek.
| A külföldön szerezhető hozam meghaladja a belföldit.
| A külföldön szerezhető hozam megegyezik a belföldivel.
| Mindegyik válasz helyes
2. Tegyük, fel, hogy az euró mai forintárfolyama 250Ft/Euro. Az éves forintkamatláb 10 százalék, az eurokamatláb 5 százalék, az egy év múlva várható árfolyam 270 Ft/euro. Mennyi lesz egy év múlva a forint és az euróbefektetések hozamának forintértéke, ha a befektethető összeg 500000 Ft! Forintbefektetés hozama: Ft Eurobefektetés hozama: Ft
3. Az előző kérdés alapján belföldön, vagy külföldön érdemes befektetni a pénzünket?
| Külföldön
| Belföldön
| Mindegy, mert ugyanolyan nagyságú hozamokat realizálunk
| Mindegy, mert az eltérő hozamokat az árfolyam változása kiegyenlíti
4. A külföldi hozamráta megegyezik a...
| külföldi kamatláb és az árfolyamváltozás százalékos mértékének összegével
| külföldi kamatláb és az árfolyamváltozás különbségével
| külföldi kamatláb és az árfolyamváltozás százalékos értékének átlagával
| egyik válasz sem helyes
5. Adott belső és külső kamatláb és konstans árfolyammozgások mellett a külföldi hozadéki ráta az árfolyam függvénye:
| minél nagyobb a mai árfolyam és a várt árfolyam közötti különbség, annál kisebb a külföldi hozam
| minél nagyobb a mai árfolyam és a várt árfolyam közötti különbség, annál nagyobb a külföldi hozam
| a két válasz közül mindegyik igaz lehet, mert számos más tényező befolyásolja a hozamok alakulását
| egyik válasz sem helyes
6. Döntse el, hogy az alábbi állítások igazak vagy hamisak!
Ha a belföldi kamatláb nő, külföldi tőke áramlik az országba, megnő a devizakínálat, ennek hatására csökken az árfolyam, ennek hatására csökken a külföldi hozamráta. |
Ha a belföldi kamatláb nő, külföldi tőke áramlik az országba, megnő a devizakínálat, ennek hatására csökken az árfolyam, ennek hatására nő a külföldi hozamráta. |
Ha a külföldi kamatláb csökken, akkor a külföldi hozamgörbe balra lefele tolódik. |
7. Döntse el, hogy az alábbi állítások igazak vagy hamisak!
Ha a külföldi kamatláb csökken, akkor a külföldi hozamgörbe jobbra fel tolódik. |
Ha a külföldi kamatláb nő, akkor a külföldi hozamgörbe jobbra fel tolódik. |
Az LME görbe a jövedelem és az árfolyam és a belső pénzkereslet és pénzkínálat egyensúlyi pontjait is tartalmazza. |
8. Döntse el, hogy az alábbi állítások igazak vagy hamisak!
Minél kisebb a forgalomban lévő pénzmennyiség, annál alacsonyabb adott kibocsátás mellett a kamatláb, ezért annál nagyobb az árfolyam, az LME annál inkább felfelé tolódik. |
Minél magasabb a külföldi kamatláb, annál nagyobb a külföldön realizálható hozam, annál magasabb az adott kibocsátás melletti árfolyam, az LME görbe annál feljebb tolódik. |
Minél alacsonyabb a külföldi kamatláb, annál nagyobb a külföldön realizálható hozam, annál magasabb az adott kibocsátás melletti árfolyam, az LME görbe annál feljebb tolódik. |
9. Döntse el, hogy az alábbi állítások igazak vagy hamisak!
Rögzített árfolyam esetén három változó határozza meg a fizetési mérleg alakulását: a hazai kibocsátás, a belföldi kamatláb, és a devizaárfolyam. |
Lebegő árfolyam esetén három változó határozza meg a fizetési mérleg alakulását: a hazai kibocsátás, a belföldi kamatláb, és a devizaárfolyam. |
Lebegő árfolyam esetén két változó határozza meg a fizetési mérleg alakulását: a belföldi kamatláb, és a devizaárfolyam. |
10. Döntse el, hogy az alábbi állítások igazak vagy hamisak!
Rögzített árfolyam esetén két változó határozza meg a fizetési mérleg alakulását: a belföldi kamatláb, és a devizaárfolyam. |
Korlátlan tőkebeáramlás esetén a kereskedelmi mérleg egyenlege megegyezik tőkemérleg egyenlegének -1-szeresével. |
Ha a tőkemérleg negatív, akkor a belső megtakarítások külföldre áramlanak, így kevesebb marad belső beruházásra és megtakarításra. |
11. Döntse el, hogy az alábbi állítások igazak vagy hamisak!
Ha a tőkemérleg pozitív, akkor a belső megtakarítások külföldre áramlanak, így kevesebb marad belső beruházásra és megtakarításra. |
A költségvetési hiány növekedése vagy csökkenti a magánberuházásokat, vagy növeli a külső források bevonását a hiány finanszírozására. |
Egyensúlyinak tekinthető az az árfolyam, amely mellett a külföldi hozamráta megegyezik a belső kamatlábbal. |
12. Döntse el, hogy az alábbi állítások igazak vagy hamisak!
Egyensúlyinak tekinthető az az árfolyam, amely mellett a külföldi hozamráta meghaladja a belső kamatláb nagyságát. |
A külföldi hozamráta függvénye - adott külföldi kamatláb mellett - az árfolyammal ellentétes irányban változik, ha az árfolyam nő a külföldi hozamráta csökken, ha az árfolyam csökken, akkor a hozamráta nő. |
A külföldi hozamráta függvénye - adott külföldi kamatláb mellett - az árfolyammal azonos irányban változik, ha az árfolyam nő a külföldi hozamráta is nő, ha az árfolyam csökken, akkor a hozamráta is csökken. |
13. Mekkora a külföldi hozamráta, ha a külföldi kamatláb 20% a mai devizaárfolyam 250Ft/dollár, a várt devizaárfolyam 280 Ft/dollár? A külföldi hozamráta: %
14. Mekkora a külföldi kamatláb, ha a külföldi hozamráta 30% a mai devizaárfolyam 250Ft/dollár, a várt devizaárfolyam 280 Ft/dollár? A külföldi kamatláb: %
15. Lebegő árfolyam esetén, ha növekszik a belső forgalomban lévő pénzmennyiség, ...
| akkor a belső egyensúlyi kamatláb nő, ennek következtében a devizaárfolyam emelkedik
| akkor a belső egyensúlyi kamatláb csökken, ennek következtében a devizaárfolyam emelkedik
| akkor a belső egyensúlyi kamatláb nő, ennek következtében a devizaárfolyam csökken
| akkor a belső egyensúlyi kamatláb csökken, ennek következtében a devizaárfolyam csökken
16. Lebegő árfolyam esetén, ha csökken a belső forgalomban lévő pénzmennyiség...
| akkor a belső egyensúlyi kamatláb nő, ennek következtében a devizaárfolyam emelkedik
| akkor a belső egyensúlyi kamatláb csökken, ennek következtében a devizaárfolyam csökken
| akkor a belső egyensúlyi kamatláb csökken, ennek következtében a devizaárfolyam nő
| akkor a belső egyensúlyi kamatláb nő, ennek következtében a devizaárfolyam csökken
17. Ha a belső kibocsátás nő, lebegő árfolyam esetén...
| csökken a reálpénzkereslet, a belső kamatláb nő, a devizaárfolyam csökken.
| nő a reálpénzkereslet, a belső kamatláb nő, a devizaárfolyam csökken.
| csökken a reálpénzkereslet, a belső kamatláb csökken, a devizaárfolyam csökken.
| csökken a reálpénzkereslet, a belső kamatláb csökken, a devizaárfolyam nő.
18. A nemzetközi tőkeáramlás egyenlegét...
| a fizetési mérleg segítségével fejezhetjük ki
| a pénzügyi mérleg segítségével fejezhetjük ki
| a tőkemérleg egyenlegével fejezhetjük ki
| mindegyik válasz helyes
19. Aktív külkereskedelmi mérleg esetén...
| külföldi tőke áramlik belföldre
| hazai tőke áramlik külföldre
| az export és import nagysága megegyezik
| egyik válasz sem helyes.
20. Passzív külkereskedelmi mérleg esetén...
| külföldi tőke áramlik belföldre
| hazai tőke áramlik külföldre
| az export és import nagysága megegyezik
| egyik válasz sem helyes.
21. A tőkemérleg egyenlegét a ...
| külső és a belső kamatláb befolyásolja
| belső kamatláb befolyásolja
| külső kamatláb befolyásolja
| a kamatlábak nem befolyásolják
22. Ha a belső kamatláb eltér a külső hozamrátától, akkor a tőkemérleg nincs egyensúlyban, ...
| ha a belföldi kamatláb kisebb, mint a külső hozamráta, akkor a tőkemérleg pozitív
| ha a belföldi kamatláb nagyobb, mint a külső hozamráta, akkor a tőkemérleg negatív
| ha a belföldi kamatláb kisebb, mint a külső hozamráta, akkor a tőkemérleg negatív
| ha a belföldi kamatláb megegyezik a külső hozamrátával, akkor a tőkemérleg negatív
23. A fizetési mérleg modellszerűen a következő részekből áll:
| Kereskedelmi mérlegből és tőkemérlegből.
| Kereskedelmi és pénzügyi mérlegből.
| Csak a tőkemérlegből.
| Kereskedelmi mérlegből, folyó fizetési mérlegből.
24. Nyitott gazdaság pénz-, tőke- és árupiaca akkor kerül egyensúlyba, ha...
| a devizapiac a tőkepiac egyensúlyát biztosítja
| a devizapiac mindhárom piac egyensúlyát biztosítja
| a devizapiac az árupiac egyensúlyát biztosítja
| a devizapiac a pénzpiac egyensúlyát biztosítja
25. Rögzített árfolyam esetén könnyebben kialakul a fizetési mérleg egyensúlya, mint lebegő árfolyam esetén, ...
| mivel a devizaárfolyam a rendszer endogén változója, a piac pedig hatékony szabályzórendszer
| mivel a devizaárfolyam rögzített árfolyamrendszer esetén nem hat a fizetési mérleg egyensúlyára
| mivel a devizaárfolyam nem a rendszer endogén változója, hanem a jegybank által meghatározott érték, ezért az export a gazdaság működésétől független, az import pedig a kibocsátástól függ
| mindegyik válasz helyes
26. Milyen lépéseket tesz a jegybank rögzített árfolyam esetén, ha a külső kamatláb alacsonyabb, mint a belső kamatláb, s az országba beáramló külföldi tőke megnöveli a valutakínálatot, s ennek következtében csökken az árfolyam?
| fel kell vásárolnia a többletvalutát
| biztosítania kell egy akkora többletkeresletet, mely az árfolyamot nagyobb kínálat mellett is fenntartja
| a jegybank forintot ad el és devizát vásárol
| mindegyik válasz igaz